Strand-perle sikret Molde uavgjort
ARTIKKELEN ER OVER ETT ÅR GAMMEL Dermed endte kampen uavgjort mellom sølvjagende Molde og et Sogndal-lag som kjemper desperat mot nedrykk. Molde kom tilbake etter at Sogndal ledet 2-0 i et fyrverkeri av en første omgang. – Jeg har gjort dette før, men det er en stund siden sist, sier Strand, kantspilleren som ble kjøpt til Molde fra nettopp Sogndal i januar 2016. Bergensereren med fortid i Tertnes kom fra intet som student til Sogndal i 2014 og ble eliteseriespiller på et blunk. Redaksjonelt samarbeidDet er av sine egne man skal ha det.En annen som scoret på langskudd i kampen var Sogndals Chediebere Nwakali. I det 23. minutt ladet han på 25 meter og ballen føk i krysset til 2-0 for hjemmelaget. Nigerianeren scoret et liknende mål i hjemmekampen mot Kristiansund og mener det ikke er tilfeldig: – Jeg har gjort det samme både i Start og for Nigeria i U17-VM da vi vant i Dubai. Jeg står igjen på trening og trener skuddteknikk, sier Nwakali til VG. Manchester City-eiendommen utelukker ikke at han blir værende i Sogndal dersom klubben holder plassen og klubbene blir enige. – Jeg trives godt her og har fin sportslig utvikling.Sogndal ledet 2-0 og hadde kontroll, men Molde kom tilbake. Det likte Sogndal-trener Eirik Bakke dårlig. – Jeg er skuffet. Vi kan ikke slippe topplaget Molde til så lett. Da scorer de. Vi ledet 2-0 og hadde tre store sjanser til å score flere. Når vi ikke setter de sjansene, vinner vi ikke, sier Bakke til VG og tenker spesielt på Bendik Byes to sjanser alene med keeper. Nå fortsetter nervedramaet i nedrykksstriden der Sogndal så vidt holder holder hodet over vannet. Klubben møter Lillestrøm borte i neste kamp, og har Tromsø og Vålerenga igjen hjemme i november. Sogndal-Vålerenga i siste seriekamp 26. november kan fort bli en gysare. – Det er viktige kamper hver helg, det er slik vi liker det, sier Bakke. Molde-trener Ole Gunnar Solskjær var mer fornøyd etter lagets tiende poeng på de siste fire kampene. – Nå sikter vi mot sølvet. Vi vil ut i Europa neste år. Det begynner å likne på noe. Vi har fire færre poeng nå enn etter full sesong i fjor. Det er fremgang. Dette var en artig kamp for publikum, sier Molde-treneren.Det ble en forrykende første omgang på Fosshaugane med to scoringer og et stolpeskudd til hvert av lagene. Sogndal fikk en drømmestart med 1-0 etter 12 minutter av mannen som debuterte fra start, montenegriske Stanisa Mandic. Gilbert Koomson slo et frispark fra venstre med høyrefoten inn foran mål. Der endret ballen retning i en duell mellom Even Hovland og Babacar Sarr, og regeltreff traff Mandic i hodet slik at den gikk i mål. I 23. minutt var det Chidiebere Nwakalis tur, og livet lekte for hjemmelaget. Les også: VGs tips for Eliteseriens spinnville nedrykksdramaMen Ole Gunnar Solskjærs menn hadde langt fra gitt opp. Med sitt 13. seriemål for sesongen satte Björn Sigurdarson inn reduseringen til 2-1 på et volleyskudd da ballen lå og ventet på halvspretten på fem meter etter en dårlig avklaring av Taijo Teniste. Da var det spilt 36 minutter. Rett etterpå satte Sigurdarson ballen i stolpen, før Sogndals Bendik Bye kom alene med Andreas Linde i Molde-målet etter en stygg tversoverpasning av Vegard Forren. Men Bye satte hundreprosentsjansen samme sted som Molde-kollegaen - i stolpen.Da alle ventet på at dommer Dag Vidar Hafsås skulle blåse til pause tre minutt på overtid, gjorde Petter Strand seg klar til frispark skrått på mål på Moldes venstreside. Ballen gikk bananskrudd og duppet ned i lengste hjørne til 2-2. Den tidligere Sogndal-spilleren har gjort det samme på Fosshaugen før, men da i hvit drakt. Ikke en umulig oppgave for målvakt Dyngeland fra det holdet og med kunnskapen han burde ha om Strands skuddteknikk. Men det var et kunstverk av et mål! Les også: Kristiansund tok viktig seier i nedrykksstriden Nordtrønderen Bendik Bye sover neppe godt etter kampen. Spissen som fikk sjansen med Martin Ramsland ute med karantene, kom alene med keeper for andre gang i 57. minutt. Men heller ikke nå maktet han å score. Isteden satte han ballen utenfor. Kampen vippet i andre omgang. Spillet bølget frem og tilbake. I sluttminuttene var det Molde som presset og hjemmelaget som rygget. Men Solskjærs menn maktet ikke å avgjøre.
(Sogndal – Molde 2-2) Da alle trodde 1. omgang var over, skrudde den tidligere Sogndal-spilleren Petter Strand inn 2-2 med en frisparkperle fra 25 meter.